
	Par Valsts kultūrkapitāla fonda projektu konkursa projekta “Jūrmalas muzeja 19. gs. beigu – 20. gs. sākuma tērpu restaurācija un vienas kopijas izgatavošana” noslēgumu
	(protokols Nr. 10, 28. punkts)


Pamatojoties uz Pašvaldību likuma 4. panta pirmās daļas 5. punktu, Valsts kultūrkapitāla fonda (turpmāk – VKKF) regulāro projektu konkursu nolikumu (apstiprināts VKKF padomes 2004. gada 25. marta sēdē (protokols Nr. 6 (146)), ar grozījumiem, kas apstiprināti līdz VKKF padomes 2023. gada 21. decembra sēdei (protokols Nr. 14 (462)), saskaņā ar Jūrmalas domes 2025. gada 27. marta lēmumu Nr. 148 “Par dalību “Valsts kultūrkapitāla fonda Kultūras mantojuma nozare” 2025. gada 2. projektu konkursā un projekta īstenošanu tā apstiprināšanas gadījumā” un 2025. gada 25. jūnijā starp Jūrmalas muzeju un VKKF noslēgto Līgumu Nr. 2025-2-KMA043 par projekta “Jūrmalas muzeja 19. gs. beigu – 20. gs. sākuma tērpu restaurācija un vienas kopijas izgatavošana” finansēšanu, balstoties uz 2026. gada 11. jūnija apstiprinājumu par projekta noslēgumu no VKKF (Jūrmalas muzeja lietvedībā reģistrēts 2025. gada 30. decembrī ar Nr. JCB/2.1-3/25/S-124), ņemot vērā Jūrmalas domes 2024. gada 29. augusta noteikumu Nr. 5 “Eiropas Savienības un citu ārējo finanšu instrumentu līdzfinansētu projektu īstenošanas kārtības Jūrmalas valstspilsētas pašvaldībā noteikumi” 15. punktu un Jūrmalas domes Kultūras, tūrisma un kurortoloģijas komitejas 2026. gada 13. augusta atzinumu (protokols Nr. 1. 2-11/61), Jūrmalas dome nolemj:
1. Noslēgt VKKF kultūras projektu konkursa Kultūras mantojuma nozarē projekta “Jūrmalas muzeja 19. gs. beigu – 20. gs. sākuma tērpu restaurācija un vienas kopijas izgatavošana” (turpmāk – projekts) īstenošanu saskaņā ar šī lēmuma 1. pielikumu “Projekta noslēguma ziņojums”.

2. Apstiprināt projekta kopējās faktiskās izmaksas 4185,00 euro (četri tūkstoši viens simts astoņdesmit pieci euro un 00 centi) (2. pielikums “Projekta “Jūrmalas muzeja 19. gs. beigu – 20. gs. sākuma tērpu restaurācija un vienas kopijas izgatavošana” budžeta kopsavilkums”), t. sk. attiecināmo izmaksu summa ir 4185,00 euro (četri tūkstoši viens simts astoņdesmit pieci euro un 00 centi), kas 100 procentu apmērā ir finansēta no VKKF finansējuma.
	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

